b'\n_START_ARTICLE_\nZmaj v oknu\n_START_SECTION_\nUvod\n_START_PARAGRAPH_\nKot pravi sam Ferdo Godina v uvodni besedi zbirke Sezidala si bova hi\xc5\xa1ico, so vse povesti resni\xc4\x8dne; v njih se lahko prepozna prav vsak Bistri\xc4\x8dan. Glavne osebe so predvsem tri; Ferdo sam, Izidor in O\xc5\xa1lajev Tja\xc5\xa1. Slednjega zasledimo tudi v povesti Zmaj v oknu.\n_START_SECTION_\nInterpretacija\n_START_PARAGRAPH_\nO\xc5\xa1lajeva mama je bila vdova s tremi otroki \xe2\x80\x93 s Tja\xc5\xa1em, z Verono in s \xc5\xa0tefom; mo\xc5\xbe je padel v vojni. Pono\xc4\x8di se je zmeraj bala, \xc5\xbee ob najmanj\xc5\xa1em \xc5\xa1umu se je zbudila in se prestra\xc5\xa1ena spra\xc5\xa1evala ali so pri\xc5\xa1li tatovi. Tako se je neko no\xc4\x8d O\xc5\xa1lajeva mama zbudila od glasnem hrupu. Zbudila je \xc5\xa1e otroke in skupaj so se prestra\xc5\xa1eno stisnili in se spra\xc5\xa1evali kaj se dogaja. Mati je pri\xc5\xbegala sve\xc4\x8do in skupaj so se zazrli skozi okno. Otroci so bili prestra\xc5\xa1eni, kajti skozi okno je prav zares gledal zmaj z velikanskimi rogovi in velikimi o\xc4\x8dmi! Le O\xc5\xa1lajevi materi se je ta zmaj zdel zelo znan. Pomirila je otroke in jim povedala, da to v resnici ni zmaj, temve\xc4\x8d njihova kravica, ki se je pono\xc4\x8di odvezala in jedla trsovo listje, to pa je povzro\xc4\x8dalo tak hrup.'